Moerdiono

Moerdiono () inggih punika tilas Mantri Sekretaris Nagara Indonésia, panjenenganipun njabat ngantos kalih periodhé: Kabinèt Pangyasa V (21 Maret 1988-17 Maret 1993) lan Kabinèt Pangyasa VI (17 Maret 1993-16 Maret 1998). Moerdiono asring dipuntimbali--Pak Moer--sadangunipun Ordhé Ènggal, nyambut damel ing Sekretariat Nagara minangka pandhampingipun Soedarmono. Panjenenganipun tansah ngati-ati anggénipun maringi katrangan dhumateng pers. Amargi saking pangati-atinipun punika, anggénipun ngendikan kesanipun pedhot-pedhot lan telat mikiripun, kamangka panjenenganipun punika priyantun ingkang tliti sanget. Panjenenganipun kagolong priyantun ingkang ramah lan raket kaliyan kadang wartawan.Moerdiono; Tiga Dekade Petinggi Setneg  dipunundhuh tanggal 24 September 2011)

Panjenenganipun naté sekolah ing Akademi Papréntahan Dalam Negeri (APDN), Malang ing taun 1957. Salajengipun nglajengaken ing Lembaga Administrasi Nagara (LAN), Jakarta ing taun 1967 lan Wajib Militér, lan pungkasanipun gadhah pangkat Mayor Jendral.Maryati Tak Rela Dicerai Moerdiono dipunundhuh tanggal 24 September 2011)

Awit purwanipun jaman Ordhé Ènggal panjenenganipun niti karir ing Sekretariat Nagara minangka pandhampingipun Soedarmono. Dipunwiwiti minangka Staf Sekretariat Nagara ing taun 1966. Salajengipun dados Asisten Mantri Sekretaris Nagara Urusan Khusus (1972). Taun 1981 panjenenganipun pinitados njabat Sekretaris Kabinèt Indonésia. Nalika Kabinét Pembengunan IV panjenenganipun njabat Mantri Muda Sekretaris Muda (1983-1988). Lajeng dados Mantri Nagara Sekretaris Nagara, kalih periodhé nalika Kabinét Pembangunan V lan VI (1988-1999-1993-1998).

 Cathetan suku 

 Pranala njawi 
Moerdiono; Tiga Dekade Petinggi Setneg 

Kategori:Artikel mawa basa krama
Kategori:Politikus Indonesia